ბარსელონა

ბარსელონა ( ,  ) — კატალონიაშ ნანანოღა დო მაჟირა უკაბეტაში ნოღა ესპანეთის, მადრიდიშ უკული. თიშ ადმინისტრაციულ ხურგეფს 1,620,343 ადამიერი ოხორანს, ფართობი — 101,4 კმ². ბარსელონაშ ურბანული არანი ნოღაშ ადმინისტრაციულ ხურგეფს გჷნმაჩირთუ დო 803 კმ² ფართობის იკათუანს, სოდე მახორობა 4 200 000Demographia: World Urban Areas, March 2010 - 5,474,482 ადამიერს აკმადგინანს, ნამუშ შედეგო თინა მაამშვა არძაშე ანდაკათამი ურბანული არანი რე ევრორსხუს, პარიზიშ, ლონდონიშ, რურიშ რეგიონიშ, მადრიდიშ დო მილანიშ უკული. ბარსელონაშ მეტროპოლიურ არანს დოხოლაფირო 6 მლნ ადამიერშახ ოხორანს.United Nations – Department of Economic and Social Affairs: World Urbanization Prospects (2007 revision), Table A.12Organization for Economic Cooperation and Development: Competitive Cities in the Global Economy, OECD Territorial Reviews, (OECD Publishing, 2006), Table 1.1Àmbit Metropolità. Sèrie temporal (catalan) თეწკჷმა ართო, ბარსელონა ევროპაშ უკაბეტაში მეტროპოლისი რე სქირონაშქა ზუღას. ნოღა თარი კომპონენტი რე კაბეტი ბარსელონაშ ადმინისტრაციულ არანს, ნამუშ მახორობა 636 კმ²-ის 3 218 071 ადამიერს აკმადგინას. ნოღა აკოგაფილი რე სქირონაშქა ზუღაშ წყარპიჯის, წყარმალუეფიშ — ლიობრეგატიშ დო ბესოსიშ ნადუეფს შქას, ბჟადალშე ომძღჷ სერა-დე-კოლსეროლაშ ქჷნდჷრი (512 მ).

ბარსელონა რომაალეფქ დარსხუეს, მარა უკული ბარსელონაშ საგრაფოშ ნანანოღათ გჷნირთუ. არაგონიშ ომაფეწკჷმა მერსხუაფაშ უკული, ბარსელონაქ არაგონეფიშ ომაფე ხვისტაშ ართ-ართი უშანულამაშ ნოღათ გჷნირთუ. თიშ უმკუჯინალო, ნამჷ-და ისტორიაშ ემძენას ანდაშა ჸოფე ნტერიშ ქართაშ მოწამე მუშ ელმოლს, ბარსელონას დინდარი კულტურული მონძალა უღჷ დო ასეშო შანულამი კულტურული ცენტრი დო ტურისტული დოშანაფაშ აბანი რე. გიშაკერზაფილო ჯოხოგოლაფირი რე ანტონიო გაუდიშ დო ლუის დომენიკ ი მონტანერიშ არქიტექტურული ნახანდეფი, ნამუეფჷთ იუნესკოშ მოსოფელშმონძალაშ ძეგლეფიშ ერკებულშა რე მიშულირი. ბარსელონას იდვალუაფუ სქირონაშქა ზუღშ რსხუშ შტაბ-ორენი. ნოღაქ უმენძელჷ 1992 წანაშ ზარხულიშ ოლიმპიურ ლაჸაფეფს, თაშNეშე ანდა მოსოფელიშ კლასიშ კონფერენციეფს დო გჷმობჟინაფეფს, თინეფს შქას, 1888 წანაშ ბარსელონაშ მოსოფელიშ ფჷმობჟინაფას (Exposición Universal de Barcelona), 1929 წანაშ ბარსელონაშ ოერეფოშქაშე გჷმობჟინაფას (Expo 1929), 2004 წანაშ კულტურეფიშ ართამ ფორუმს დო 2004 წანაშ მოსოფელიშ ურბანულ ფორუმს.

ასეშო, ბარსელონა მოსოფელიშ ართ-ართი სადიო ტურისტული, ეკონომიკური, ოგჷმობჟინაფე დო კულტურულ-სპორტული ცენტრი რე. თიში გულა ეკონომიკას, გონათუას, ართუაფას, მედიას, მოდას, მენცარობას დო ხელუანობას, ნოღას მოსოფლეიშ ართ-ართი თარი გლობალური ნოღაშ სტატუსის არზენს. დასურო დო ვარ, ნოღა ობჟათე-ბჟადალ ევროპაშ (იბერიაშ ჩქონი) თარი კულტურული დო ეკონომიკური ცენტრი, 26-ა მოსოფელს (მოსკოვიშ უკული დო დუბაიშ წჷმი) დო მარდუ ფინანსური ცენტრი რე. 2009 წანას, ბარსელონა ევროპას მაანთხა საუჯგუშო ნოღაშ ჯოხოქ გიადჷ ბიზნესიშო.Best European business cities - City Mayors  ბარსელონას იდვალუაფუ ევროპაშ თარი ონიშოლი სქირონაშქა ზუღას, თეშ მუჭოთ ბარსელონაშ ოერეფოშქაშე აეროპორტი, ნამუთ წანმოწანას 34 მლნ ადამიერს ოიანლჷ. ნოღას თაშნეშე უღუ ფართო ავტოსტრადეფიშ რშვილი დო წჷმარინუანს ბიწორული რკინაშარაშ ნოსქვის, ნამუთ ესპანეთის მეთმურსხუნას საფრანგეთის დო ევროპაშ შხვა ქიანეფს.

ირწანურო მუზმარენ მილიონი სუმარით, ბარსელონა მა-16 არძაშე ოძირაფონი ნოღა რე მოსოფელს დო მაანთხა ევროპას, პარიზიშ, ლონდონიშ დო რომიშ უკული. ჟურნალ „მონოკლიშ“ მეჯინათ, ნოღა მოსოფელს მა-14 საჯგუშო ოხორინეთ ორგებელი ნოღა რე. €177 მილიარდიშ ღებაშ პროდუქციაშ წარმებათ, ბარსელონა მაანთხა უკაბეტაში ნოღა რე ევროპას ედპ-შ მეჯინთ დო 35-ა მოსოფელს. შედეგო, ევროსტატიშ მეჯინათ, თიში ედპ ართ შურ მახორუშა €39 859-ს აკმადგინანს, ნამუთ 44%-ით მაღალი რე ევროპაშ რსხუშ ოშქაშე მაძირაფალშე, მიშნაველი ართ შურ მახორუაშა — €80 894.Urban Audit – CityProfiles: Barcelona  – Eurostat, 2004. მოგვენი მუნაჩემეფი რე შხვა სტატისტიკასჷთ — ბარსელონა 29-ა აბანს რე პერსონალური მიშნაველეფიშ მოღვენი ნოღეფიშ ერკებულს, ნამუსჷთ ციურიხი პირველენს."Ranking: The richest cities in the world" – City Mayors.com 2009 წანასჷთ, ბარსელონას ჯოხოთ გიადჷ ევროპაშ მასუმა არძაშე წჷმოძინელ ნოღა-ბრენდო."Paris, London and Barcelona are Europe’s top city brands" – City Mayors.com მუთ ოწაწჷ მოდას, ბარსელონა მოდაშ მაშკვითა არძაშე შანულამი ნანანოღა რე მოსოფელს.The Top Global Fashion Capitals for 2011  – The Global Language Monitor, 2011 თეწკჷმა ართო, თის მიაჩჷ ევროპაშ მაანთხა საუჯგუშო ბიზნეს-ნოღაშ დო არძაშე ბიწორას გოუჯგუშაფონი ევროპული ნოღაშ სტატუსიქ წანმოწანური 17%-იანი ძინათ. მოსოფელიშ კომერციულ ცენტრეფს შქას, ბარსელონა მაჟირა აბანს იკენს ეკონომიკური სტაბილურალაშ თოლწონუათ.Worldwide Centers of Commerce Index 2008

 ჯოხოდვალეფი 
ჯოხოდვალა „ბარსელონა“ მოურს იბერიულ-ფინიკუირი ზიტყვა „ბარკენოშე“ (Barkeno), ნამუთ დოდასურაფილი რე უჯვეშაში მონეტაშ მუკნაჭარა იბერიული მუკნაჭარათ 34px|Barkeno in Levantine Iberian script.Emerita: Revista de Lingüística y Filología clasica 11 (1943), გვ.468 ჯვეშ ბერძენულ წყუეფს მოშინაფილი რე მუჭოთ Βαρκινών, Barkinṓn,Ptolemy, ii. 6. § 8 დო ლათინურს „ბარსინო“ (Barcino), „ბარსელონიუმი“ (Barcilonum) დო „ბარსენო“ (Barceno).Rufus Festus Avienus Ora Maritima « et Barcilonum amoena sedes ditium. » v514

შქა ოშწანურეეფს, ნოღა შხვადოშხვანერო მიშინუაფუდჷ: მუჭოთ „ბარჩინოა“ (Barchinona), „ბარსალონა“ (Barçalona), „ბარჩელონაა“ (Barchelonaa) დო „ბარჩელონა“ (Barchenona).

კანკალე წყუშ მეჯინთ, ნოღას ჯოხოქ გიადჷ კართაგენალი გენერალიშ, ჰამილკარ ბარკაშე, ნამუქჷთ ითამ თე ნოღა ჯვ. წ. III ოშწანურას დარსხჷ.

კლიმატი

რესურსეფი ინტერნეტის
ოფიციალური ვებ-ხასჷლა
ტურისტული ვებ-საიტი
ფოტოეფი დო ვიდეოეფი

სქოლიო

კატეგორია:ზარხულიშ ოლიმპიური ლაჸაფეფიშ მენძელი ნოღეფი
კატეგორია:ბარსელონა
კატეგორია:ესპანეთიშ ნოღეფი